L'aparició de Podem amb 165 vots a les eleccions europees ens fa pensar que tenim àmplies expectatives de determinar el govern municipal ja que als mateixos podríem afegir a aquells convilatans que havent defensat el vot a les eleccions europees per a PACMA, Iniciativa Feminista, Partit X o Pirates.cat tenen al seu ADN una part important del nostre propi i veuran les nostres propostes com a pròpies. Alhora tenim convilatans que des de l'abstenció, o bé des del desengany de les seves opcions de ben segur trobaran la nostra proposta com a pròpia. De la mateixa manera que tenim convilatans que des del moviment associatiu, com els companys d'APRESA, els d'Atthawid o el LGTB, de ben segur compartiran les nostres propostes com a pròpies. Per últim podríem afegir a aquells convilatans que es troben farts de la intromissió de l'Església catòlica a tots els efectes com a propietària de bens -gran propietària de terres, immobles i escola concertada- i d'ànimes -caritat-.

Com no pot ésser d'altra manera la nostra llista respondrà als criteris establerts: llistes obertes -amb corrector de gènere-. Busquem la majoria suficient per a poder aplicar les nostres polítiques de canvi, no es contempla cap possibilitat de pactar amb els representants de la casta per a aconseguir formar part del govern municipal. Com ja hem indicat anteriorment les persones implicades en la nostra proposta electoral respondran al programa de Podem i no acceptarem un pacte preelectoral amb cap partit polític.